
古人治病，藥有君臣，方有奇偶，劑有大小，此湯頭所由來也。仲景為方書之祖，其《傷寒論》中既曰太陽証、少陽証、太陰証、少陰証矣，而又曰麻黃証、桂枝証、柴胡証、承氣証等。不以病名病，而以藥名病。明乎因病施藥，以藥合証，而後用之，豈苟然而已哉﹗令人不辨証候，不用湯頭，率意任情，治無成法，是猶製器而廢準繩，行陣而棄行列，欲以已病卻疾，不亦難乎？蓋古人製方，佐使君臣，配合恰當；從治正治，意義深長。如金科玉律，以為後人楷則。惟在善用者，神而明之，變而通之，如淮陰背水之陣，諸將疑其不合兵法，而不知其正在兵法之中也。舊本有湯頭歌訣，辭多鄙率，義弗賅明，難稱善本。不揣愚瞽，重為編輯，並以所主病証括入歌中，間及古人用藥製方之意。某病某湯，門分義悉；理法兼備，體用具全；千古心傳，端在於此。實醫門之正宗，活人之彀率也。然古方甚多，難以盡錄。量取便用者，得歌二百首。正方、附方共三百有奇。蓋易則易知，簡則易從。以此提綱挈領，苟能觸類旁通，可應無窮之變也。是在善讀者加之意耳。

一、本集諸歌，悉按沈約詩韻。其中平仄不能盡頁者，以限於湯名、藥名，不可改易也。


二、古歌四句，僅載一方，尚欠詳順。本集歌不限方，方不限句；藥味藥引，俱令周明；病証治法，略為兼括。或一方而連匯多方，方多而歌省，並示古人用藥觸類旁通之妙，間及加減之法，便人取裁。


三、《醫學入門》載歌三百首，東垣歌二百六十八首，皆不分門類。每用一方，搜尋殆遍。本集歌止二百首，而方三百有奇，分為二十門。某病某湯，舉目易了。方後稍為訓釋，推明古人製方本義，使用藥者有所依據，服藥者得以參稽，庶覺省便。


四、歌後注釋，所以暢歌詞之未備，頗經錘煉。讀者倘不鄙夷，亦可誦習也。


五、拙著《醫方集解》，網羅前賢方論，卷帙稍繁，不便攜帶。故特束為歌訣，附於本草之末，使行旅可以輕 ，緩急得以應用也。


六、是書篇章雖約，苟熟讀之，可應無窮之變，遠勝前人盈尺之書數部。有識之士，當不以愚言為狂僭也。


庵汪昂 漫識
湯頭歌訣 補益之劑 十首、附方七 。


四君子湯 助陰、補氣。

四君子湯中和義，


參朮茯苓甘草比，人參、白朮、茯苓各二錢，甘草(炙)一錢，氣味中和，故名君子。


益以夏陳 半夏、陳皮。名六君，六君子湯。


袪痰補氣陽虛餌。二陳除痰，四君補氣，脾弱陽虛宜之。


除卻半夏名異功，異功散。錢乙方。


或加香砂胃寒使。加木香、砂仁行氣溫中，名香砂六君子湯。


升陽益胃湯 升陽、益胃。

升陽益胃參朮耆，


黃連半夏草陳皮，


苓瀉防風羌獨活，


柴胡白芍棗薑隨。


黃耆二兩、人參、半夏、甘草(炙)各一兩、羌活、獨活、防風、白芍(炒)各五錢，陳皮四錢、白朮、茯苓、澤瀉、柴胡各三錢、黃連二錢，每服三錢，加生薑、大棗煎。六君子助陽、補脾、除痰，重用黃耆補氣固胃，柴胡、羌、獨除溼升陽，澤瀉、茯苓瀉熱降濁，加芍藥和血斂陰，少佐黃連以退陰火。按李東垣治法，首重脾胃，而益胃又以升陽為先，故每用補中、上升、下滲之藥。此方補中有散，發中有收。脾胃諸方，多從此助也。


黃耆鱉甲散 治勞熱。

黃耆鱉甲地骨皮，


艽菀參苓柴半知，


地黃芍藥天冬桂，


甘桔桑皮勞熱宜。


治虛勞骨蒸，晡熱咳嗽，食少盜汗。黃耆、鱉甲、天冬各五錢、地骨皮、秦艽、茯苓、柴胡各三錢、紫苑、半夏、知母、生地、白芍、桑皮、甘草(炙)各二錢半，人參、肉桂、桔梗各一錢半，每服一兩，加生薑煎。鱉甲、天冬、知、芍補水養陰，參、耆、桂、苓、甘草固衛助陽，桑、桔瀉肺熱，菀、夏理痰嗽，艽、柴、地骨退熱升陽，為表裏氣血交補之劑。


秦艽鱉甲散 治風勞。

秦艽鱉甲治風勞，


地骨柴胡及青蒿，


當歸知母烏梅合，


止嗽除蒸斂汗高。


鱉甲、地骨皮、柴胡各一兩，青蒿五葉，秦艽、當歸、知母各五錢，烏梅五個。治略同前，汗多倍黃耆。此方加青蒿、烏梅，皆斂汗退蒸之義。


秦艽扶羸湯 治肺勞。

秦艽扶羸鱉甲柴，


地骨當歸紫菀偕，


半夏人參兼炙草，


肺勞蒸嗽服之諧。


治肺痿骨蒸，勞嗽聲嘎，自汗體倦。柴胡一錢、秦艽、鱉甲、地骨皮、當歸、人參各一錢半，柴胡、紫菀、半夏、甘草(炙)各一錢，加生薑、大棗煎。按黃耆鱉甲散，蓋本此方，除當歸加餘藥。○透肌解熱，柴胡、秦艽、乾葛為要劑，故骨蒸方中多用之。此方雖表裏交治，而以柴胡為君。


紫菀湯 治痰勞。

紫菀湯中知貝母，


參苓五味阿膠偶，


再加甘桔治肺傷，


咳血吐痰勞熱久。


治肺傷氣極，勞熱久嗽，吐痰吐血，肺痿肺癰。柴、菀、知母、貝母、阿膠各二錢，人參、茯苓、甘草、桔梗各五分，五味子十二粒。一方加蓮肉。○以保肺止嗽為君，故用阿膠、五味；以清火化痰為臣，故用知母、貝母；佐以參、苓、甘草扶土以生金；使以桔梗，上浮而利膈。


百合固金湯 治喘咳痰血。

百合固金二地黃，


玄參貝母桔甘藏，


麥冬芍藥當歸配，


咳喘痰血肺家傷。


生地二錢、熟地三錢、麥冬一錢半、貝母、百合、當歸、白芍、甘草各一錢、玄參、桔梗各八分。○火旺則金傷，以玄參、二地助腎滋水；麥冬、百合保肺安神；芍藥、當歸平肝養血；甘、桔、貝母清金化痰。皆以甘寒培本，不欲以苦寒傷生發之氣也。


補肺阿膠散 止嗽、生津。

補肺阿膠馬兜鈴，


牛蒡甘草杏糯停，


肺虛火盛人當服，


順氣生津嗽哽寧。


阿膠一兩半、馬兜鈴(焙)、牛蒡子(炒)、甘草(炙)、糯米各一兩，杏仁七錢。○牛蒡利膈滑痰，杏仁降氣潤嗽。李時抮曰:馬兜鈴非取其補肺，取其清熱降氣，肺自安也。其中阿膠、糯米,乃補肺之正藥。


小建中湯 溫中、散寒。

小建中湯芍藥多，即桂枝加芍藥湯，再加飴糖，名小建中湯。


桂薑甘草大棗和，


更加飴糖補中氣，


虛勞腹冷服之瘥，芍藥六兩、桂枝、生薑各三兩、甘草一兩、大棗十二枚、飴糖一升。


增入黃耆名亦爾，再加黃耆一兩半，名黃耆建中湯。金匱若除飴糖，則名黃耆五物湯，不名建中矣。今人用建中者，絕不用飴糖，何哉？


表虛身痛效無過。


又有建中十四味，


陰斑勞損起沉痾。亦有陰證發斑者，淡紅隱隱，散見肌表。此寒伏於下，逼其無根之火薰肺而然，若服寒藥立斃。


十全大補加附子，


麥夏蓯蓉仔細哦。即十全大補湯加附子、麥冬、半夏、肉蓯蓉，名十四味建中湯。十四味除茯苓、白朮、麥冬、川芎、熟地肉蓯蓉，名八味大建中湯，治同。


益氣聰明湯 聰耳、明目。

益氣聰明湯蔓荊，


升葛參耆黃柏并，


再加芍藥炙甘草，


耳聾目障服之清。


人參、黃耆各五錢，蔓荊子、葛根各三錢，黃柏、白芍各二錢，升麻一錢半、甘草(炙)一錢，每服四錢。○人之中氣不足，清陽不升，則耳目不聰明。蔓荊、升、葛，升其清氣，參、耆、甘草，補其中氣，而以芍藥平肝木，黃柏滋腎水也。
湯頭歌訣 發表之劑 十四首、附方八。


麻黃湯 治寒傷營、無汗。

麻黃湯中用桂枝，


杏仁甘草四般施，


發熱惡寒頭項痛，


傷寒服此汗淋漓。


麻黃(去節)三兩、桂枝二兩、杏仁(去皮、尖)七十枚、甘草(炙)一兩。傷寒太陽表證無汗，用此發之。○麻黃善發汗，恐其力猛，故以桂枝監之、甘草和之，不令大發也。按：桂、麻二湯，雖治太陽證，而先正每云皆肺藥。以傷寒必自皮毛入，而桂、麻又入肺經也。


桂枝湯 治風傷衛、有汗。

桂枝湯治太陽風，中風。


芍藥甘草薑棗同。桂枝、芍藥、生薑各三兩，甘草(炙)三兩、大棗十二枚。治太陽中風有汗，用此解肌以和營衛。中猶傷也，張仲景傷寒論通用。


桂麻相合名各半，桂麻各半湯。


太陽如瘧此為功。熱多寒少如瘧狀者宜之。


大青龍湯 風寒兩解。

大青龍湯桂麻黃，


杏草石膏薑棗藏，麻黃六兩、桂枝、甘草(炙)各三兩，杏仁四十枚、石膏(如雞子大)一塊、生薑三兩、大棗十二枚。


太陽無汗兼煩躁，煩為陽、為風，躁為陰、為寒。必太陽證兼煩躁者，方可用之。以杏、草佐麻黃發表，以薑、棗佐桂枝解肌，石膏質重瀉火、氣輕亦達肌表。青龍者，義取龍興而雲升雨降，鬱熱頓除，煩躁乃解也。若少陰煩躁而誤服此則逆。



風寒兩解此為良。麻黃湯治寒，桂枝湯治風，大青龍兼風寒而兩解之。陶節菴曰：此湯險峻，今人罕用。


小青龍湯 治太陽證、行水發汗。

小青龍湯治水氣，


咳嗽嘔噦渴利慰，太陽表證未解，心下有水氣者用之。或喘或咳、或嘔或噦、或渴或利、或短氣、或小便祕，皆水氣內積所致。


薑桂麻黃芍藥甘，


細辛半夏兼五味。乾薑、桂枝、麻黃、芍藥(酒炒)、甘草(炙)、細辛各二兩，半夏、五味子各半升。桂枝解表，使水從汗洩﹔芍、味斂肺以收喘咳﹔薑、夏、細辛潤腎行水以止渴、嘔。亦表裏分消之意。


葛根湯 治太陽無汗、惡風。

葛根湯內麻黃襄，


二味加入桂枝湯，桂枝、芍藥、甘草(炙)各二兩，生薑三兩、大棗十二枚，此桂枝湯也。加葛根四兩、麻黃三兩。


輕可去實因無汗，中風表實，故汗不得出。十劑曰：輕可去實，葛根、麻黃之屬是也。


有汗加葛無麻黃。名桂枝加葛根湯。張仲景方，治太陽有汗、惡風。


升麻葛根湯 陽明升散。

升麻葛根湯錢氏，


再加芍藥甘草是，升麻三錢、葛根、芍藥各二錢、甘草(炙)一錢。○輕可去實，辛能達表。故用升、葛發散陽明表邪。陽邪盛則陰氣虛，故加芍藥斂陰和血，升麻、甘草升陽解毒，故亦治時疫。


陽明發熱與頭疼，


無汗惡寒均堪倚，及目痛、鼻乾、不得臥等證。


亦治時疫與陽斑，


痘疹已出慎勿使。痘疹已出者用之恐升散，重虛其表也。


九味羌活湯 解表通劑。

九味羌活用防風，


細辛蒼芷與川芎，


黃芩生地同甘草，


三陽解表益薑蔥。羌活、防風、蒼朮各一錢半，白芷、川芎、黃芩、生地、甘草各一錢，細辛五分、加生薑、蔥白煎。


陰虛氣弱人禁用，


加減臨時在變通。張潔古製此湯以代麻黃、桂枝、青龍、各半等湯。川羌、防、蒼、細、芎、芷各走一經，祛風散寒，為諸路之應兵，加黃芩泄氣中之熱，生地泄血中之熱，甘草以調和諸藥。然黃芩、生地寒滯，未可概施，用時宜審。


十神湯 治時行感冒。

十神湯裏葛升麻，


陳草芎蘇白芷加，


麻黃赤芍兼香附，


時行瘟疫。感冒效堪誇。


葛根、升麻、陳皮、甘草、川芎、紫蘇、白芷、麻黃、赤芍、香附等分，加生薑、蔥白煎。治風寒兩感，頭痛發熱，無汗惡寒，咳嗽鼻塞。○芎、麻、升、葛、蘇、芷、香附辛香利氣，發表散寒﹔加芍藥者，斂陰氣于發汗之中﹔加甘草者，和陽氣于疏利之隊也。吳經曰：此方用升麻、乾葛能解陽明瘟疫時氣。若太陽傷寒發熱用之，則引邪入陽明，傳變發斑矣！慎之！


神朮散 散風寒溼。

神朮散用甘草蒼，


細辛藁本芎芷羌，蒼朮二兩、甘草(炙)、細辛、 藁本、白芷、川芎、羌活各一兩，每服四錢，加生薑、蔥白煎。


各走一經袪風濕，太陰蒼朮，少陰細辛，厥陰、少陽川芎，太陽羌活、 藁本，陽明白芷。此方與九味羌活湯意同，加蒿本，除黃芩、生地、防風。較羌活湯更穩。


風寒泄瀉總堪嘗。


太無神朮太無神朮散。太無，朱丹溪之師。即平胃，平胃散。


加入菖蒲與藿香。陳皮二錢為君，蒼朮、厚朴各一錢，甘草(炙)、菖蒲、藿香各一錢半。治嵐瘴瘟瘧時氣。


海藏神朮海藏神朮散。蒼防草，


太陽無汗代麻黃， 蒼朮、防風各二兩，甘草(炙)一兩。用代仲景麻黃湯，治太陽傷寒無汗。


若以白朮易蒼朮，


太陽有汗此湯良。名白朮湯，用代桂枝湯，治太陽傷風有汗。二朮主治略同，特有止汗、發汗之異。


麻黃附子細辛湯 少陰表證。

麻黃附子細辛湯，


發表溫經兩法彰，麻黃、細辛各二兩，附子(炮)一枚。麻黃發太陽之汗，附子溫少陰之經，細辛為腎經表藥，聯屬其間。


若非表裏相兼治，


少陰反熱曷能康。少陰證，脈沉屬裏，當無熱﹔今反發熱，為太陽表證未除。


人參敗毒散 治暑溼熱時行。

人參敗毒茯苓草，


枳桔柴前羌獨芎，


薄荷少許薑三片，


時行感冒有奇功。人參、茯苓、枳殼、桔梗、柴胡、前胡、羌活、獨活、川芎各一兩，甘草五錢。每服二兩，加薄荷少許，生薑三片煎。○羌活理太陽遊風，獨活理少陰伏風，兼能去溼除痛。川芎、柴胡和血升清。枳殼、前胡行痰降氣。甘、桔、參、茯清肺強胃，輔正匡邪也。喻嘉言曰：暑、溼、熱三氣門中，推此方為第一，俗醫減卻人參，曾與他方有別耶？


去參名為敗毒散，


加入消風消風散，見風門。治亦同。合消風散，名消風敗毒散。


再造散 治陽虛不能作汗。

再造散用參耆甘，


桂附羌防芎芍參，


細辛加棗煨薑煎，


陽虛無汗法當諳。人參、黃耆、甘草、川芎、白芍(酒炒)、羌活、防風、桂枝、附子(炮)、細辛，加煨薑、大棗煎。○以參、耆、甘、薑、桂、附大補其陽，助羌、防、芎、細散寒發表。加芍藥者，于陽中斂陰，散中有收也。陶節菴曰：發熱頭痛、惡寒無汗，服汗劑汗不出者，為陽虛不能作汗，名無陽證。庸醫不識，不論時令，遂以麻黃重劑，劫取其汗，誤人死者多矣！又曰：人第知參、耆能止汗，而不知其能發汗。以在表藥隊中，則助表藥而解散也。


麻黃人參芍藥湯 治內虛感寒。

麻黃人參芍藥湯，


桂枝五味麥冬襄，


歸耆甘草汗兼補，


虛人外感服之康。


麻黃、白芍、黃耆、當歸、甘草(炙)各一錢，人參、麥冬各三分，桂枝五分、五味子五粒。○李東垣治一人，內蘊虛熱，外感大寒而吐血，法仲景麻黃湯加補劑，製此方，一服而愈。原解曰：麻黃散外寒，桂枝補表虛，黃耆實表益胃，人參益氣固表，麥冬、五味保肺氣，甘草補脾，芍藥安太陰，當歸和血養血。


神白散 治一切風寒。

神白散用白芷甘，


薑蔥淡豉與相參，白芷一兩、甘草五錢、淡豉五十粒、生薑三斤、蔥白三寸煎服取汗。


一切風寒皆可服，


婦人雞犬忌窺探。煎要至誠、服乃有效。


肘後單煎蔥白豉，蔥一握、豉一升，名蔥豉湯。


用代麻黃麻黃湯。功不慚。傷寒初覺頭痛身熱，便宜服之，可代麻黃湯。
攻裏之劑 七首、附方四。


大承氣湯 治胃府、三焦，大熱大實。

大承氣湯用芒硝，


枳實大黃厚朴饒，大黃(酒洗)四兩、芒硝三合、厚朴八兩、枳實五枚。


救陰瀉熱功偏擅，


急下陽明有數條。
大黃治大實，芒硝治大燥大堅，二味治有形血藥。厚朴治大滿，枳實治痞，二味治無形氣藥。熱毒傳入陽明胃府，痞、滿、燥、實、堅全見，雜證三焦實熱，並須以此下之。○胃為水穀之海，土為萬物之母。四旁有病，皆能傳入胃，已入胃府，則不復傳他經矣。陶節菴曰：傷寒熱邪傳裏，須看熱氣淺深用藥。大承氣最緊，小承氣次之，調胃又次之，大柴胡又次之。蓋恐硝性燥急，故不輕用。


小承氣湯 治胃府實滿。

小承氣湯朴實黃，大黃四兩、厚朴(薑炒)二兩、枳實(麩炒)三枚。


譫狂痞硬上焦強。熱在上焦則滿，在中焦則硬，胃有燥糞則譫語。不用芒硝者，恐傷下焦真陰也。


益以羌活名三化，三化湯。


中風閉實可消詳。用承氣通二便，加羌活治風。中風體實者可偶用，然涉虛者多，不可輕投。


調胃承氣湯 胃實緩攻。

調胃承氣硝黃草，大黃(酒浸)、芒硝各一兩，甘草(炙)五錢。


甘緩微和將胃保，用甘草，甘以緩之，微和胃氣，勿令大泄下。


不用朴實傷上焦，不用厚朴、枳實，恐傷上焦氤氳之氣也。


中焦燥實服之好。


木香檳榔丸 治一切實積。

木香檳榔青陳皮，


枳殼柏連稜述隨，


大黃黑丑 即黑牽牛。兼香附，


芒硝水丸量服之，


一切實積能推蕩，


瀉痢食瘧用咸宜。


木香、檳榔、青皮(醋炒)、陳皮、枳殼(炒)、黃柏(酒炒)、黃連(吳茱萸湯炒)，三稜、蓬莪述(並醋煮)各五錢，大黃(酒浸)一兩、香附、黑牽牛各二兩、芒硝水丸，量虛實服。○木香、香附、青、陳、枳殼利氣寬腸，黑牽牛、檳榔下氣尤速，氣行則無痞滿、後重之患矣。連、柏燥溼清熱，稜、莪行氣破血，硝、黃去血中伏熱，並為摧堅峻品。溼熱積滯去，則二便調，而三焦通泰矣。蓋宿垢不淨，清陽終不得升，亦通因通用之意也。


枳實導滯丸 治溼熱食積。

枳實導滯首大黃，


芩連麴朮茯苓勷，


澤瀉蒸餅糊丸服，


濕熱積滯力能攘。大黃一兩、枳實(麩炒)、黃芩(酒炒)、黃連(酒炒)、神麴(炒)各五錢，白朮(土炒)、茯苓各二錢，澤瀉二錢，蒸餅糊丸，量虛實服。○大黃、枳實蕩熱去積，芩、連佐之以清熱，苓、瀉佐之以利溼，神麴佐之以消食。又恐苦寒力峻，故加白朮補土固中。


若還後重兼氣滯，


木香導滯木香導滯丸。加檳榔。


溫脾湯 溫藥攻下。

溫脾參附與乾薑，


甘草當歸硝大黃，


寒熱並行治寒積，


臍腹絞結痛非常。


人參、附子、甘草、芒硝各一兩，大黃五兩、當歸、乾薑各三兩煎服，日三次。本方除當歸、芒硝，亦名溫脾湯。治久痢赤白，脾胃冷實不消。○硝、黃以蕩其積，薑、附以祛其寒，參、草、當歸以保其血氣。按古人方中多有硝、黃、柏、連，與薑、茱、桂、附寒熱並用者。亦有參、朮、硝、黃補瀉並用者﹔亦有大黃、麻黃汗下兼行者。今人罕識其旨，姑錄此方，以見治療之妙，不一端也。


蜜煎導法 通大便。

蜜煎導法通大便，用蜜熬如飴，捻作挺子。○摻皂角末、或摻鹽，乘熱納穀道中。


或將膽汁豬膽汁。灌肛中，用豬膽汁醋和，以竹管插肛門中，將汁灌入，頃當大便，名豬膽汁導法。張仲景方。


不欲苦寒傷胃府，


陽明無熱勿輕攻。胃府無熱而便秘者，為汗出多，津液不足，不宜用承氣妄攻。此仲景心法，後人罕知，故錄二方于攻下之末。
湧吐之劑二首、附方六


汗、吐、下、和，乃治療之四法。經曰︰在上者湧之，其高者因而越之，故古人治病，用吐法者最多。朱丹溪曰︰吐中就有發散之義。張子和曰︰諸汗法古方多有之，惟以吐發汗者，世罕知之。今人醫療，惟用汗、下、和，而吐法絕置不用，可見時師之缺略。特補湧吐一門，方藥雖簡，而法不可廢也。若丹溪用四物、四君引吐，又治小便不通，亦用吐法，是又在用者之圓神矣。


瓜蒂散治痰食實熱。

瓜蒂散中赤小豆，甜瓜蒂(炒黃)、赤豆共為末，熱水或虀水調，量虛實服。


或入藜蘆鬱金湊，張子和：去赤豆，加藜蘆、防風﹔一方：去赤豆，加鬱金、韭汁。俱名三聖散，鵝翎探吐，並治風痰。


此吐實熱與風痰，瓜蒂吐實熱，藜蘆吐風痰。


虛者參蘆參蘆散一味勾。虛人痰壅，不能服瓜蒂者，參蘆代之。或加竹瀝。


若吐虛煩梔豉湯，張仲景方：梔子十四枚、豉四合。治傷寒後虛煩。


劇痰烏附尖方透。朱丹溪治許白雲，用瓜蒂、梔子、苦參、藜蘆屢吐不透，後以漿水和烏附尖服，始得大吐。


古人尚有燒鹽方，


一切積滯功能奏。燒鹽，熱湯調服，以指探吐。治霍亂，宿食冷痛等證。千金曰：凡病宜吐，大勝用藥。


稀涎散《嚴用和方》吐中風痰。


稀涎皂角白礬班，皂角（去皮、弦，炙）四挺、白礬一兩，為末，每服五分。


或益藜蘆微吐間，


風中痰升人眩仆，


當先服此通其關。令微吐稀涎，續進他藥。


通關散用細辛皂，細辛、皂角為末。


吹鼻得嚏保生還。卒中者，用此吹鼻。有嚏者可治，無嚏者為肺氣已絕。
湯頭歌訣 和解之劑 九首、附方五 。


小柴胡湯 半表半裏、和解。


小柴胡湯和解供，


半夏人參甘草從。


更用黃芩加薑棗，


少陽百病此為宗。


柴胡八兩、半夏半升、人參、甘草、黃芩、生薑各三兩，大棗十二枚。治一切往來寒熱，胸滿脅痛，心煩喜嘔，口苦耳聾，咳渴悸利，半表半裏之證，屬少陽經者。但見一證即是，不必悉具。○膽府清淨，無出無入，經在半表半裏，法宜和解。柴胡升陽達表，黃芩退熱和陰，半夏祛痰散逆，參、草輔正補中。使邪不得復傳入裏也。


四逆散 《張仲景方》治陽證熱厥。


四逆散裏用柴胡，


芍藥枳實甘草須，柴胡、芍藥(炒)、枳實(麩炒)、甘草(炙)等分。此是陽邪成厥逆，陽邪入裏，四肢逆而不溫。斂陰泄熱平劑扶。芍藥斂陰，枳實泄熱，甘草和逆，柴胡散邪，用平劑以和解。


此是陽邪成厥逆，陽邪入裏，四肢逆而不溫。


斂陰泄熱平劑扶。芍藥斂陰，枳實泄熱，甘草和逆，柴胡散邪，用平劑以和解。


黃連湯 升降陰陽。


黃連湯內用乾薑，


半夏人參甘草藏，


更用桂枝兼大棗，


寒熱平調嘔痛忘。


黃連(炒)、乾薑(炒)、甘草、桂枝各三兩，人參二兩，半夏半升、大棗十二枚。治胸中有熱而欲嘔，胃中有寒而作痛。或丹田有熱，胸中有寒者，張仲景亦用此湯。○按此湯與小柴胡湯同意，以桂枝易柴胡，以黃連易黃芩，以乾薑易生薑，餘藥同，皆和解之意。但小柴胡湯屬少陽藥，此湯屬太陽、陽明藥也。


黃芩湯 治太陽、少陽合病下利。


黃芩湯用甘芍并，


二陽合利棗加烹，治太陽、少陽合病下利。黃芩三兩、芍藥、甘草各二兩，大棗十二枚。○陽邪入裏，故以黃芩撤其熱，甘草、大棗和其陰。


此方遂為治痢祖，


後人加味或更名。利，瀉泄也。痢，滯下也。張仲景本治傷寒下利，機要用此治痢，更名黃芩芍藥湯。張潔古治痢，加木香、檳榔、大黃、黃連、當歸、官桂，名芍藥湯。


再加生薑與半夏，名黃芩加生薑半夏湯。張仲景方。


前證兼嘔此能平。


單用芍藥與甘草，芍藥、甘草(炙)等分，名芍藥甘草湯。張仲景方。


散逆止痛能和營。虞天民曰:白芍不惟治血虛，兼能行氣。腹痛者，營氣不和，逆於肉裏。以白芍行營氣，以甘草和逆氣，故治之也。


逍遙散散鬱、除蒸。


逍遙散用當歸芍，


柴苓朮草加薑薄，柴胡、當歸(酒拌)、白芍(酒炒)、白朮(土炒)、茯苓各一錢、甘草(炙)五分，加煨薑、薄荷煎。


散鬱除蒸功最奇，肝虛則血病，歸、芍養血平肝。木盛則土衰，朮、草和中補土，柴胡升陽散熱，茯苓利溼寧心，生薑煖胃祛痰，薄荷消風理血。醫貫曰：方中柴胡、薄荷二味最妙，蓋木喜風搖，寒即臞萎，溫即發生。木鬱則火鬱，火鬱則土鬱，土鬱則金鬱，金鬱則水鬱，五行相因，自然之理也。余以一方治木鬱，而諸鬱皆解，逍遙散是也。


調經八味丹梔著。加丹皮、梔子，名八味逍遙散。治肝傷血少。
湯頭歌訣 表裏之劑 八首、附方五 。


大柴胡湯 發表、攻裏。

大柴胡湯用大黃，

枳實芩夏白芍將，

煎加薑棗表兼裏，

妙法內攻併外攘。


柴胡八兩、大黃二兩、枳實四枚、半夏半升、黃芩、芍藥各三兩、生薑五兩、大棗十二枚。治陽邪入裏，表證未除，裏證又急者。


○柴胡解表，大棗、枳實攻裏，黃芩清熱，芍藥斂陰，半夏和胃止嘔，薑、棗調和營衛。按本方、次方治少陽陽明，後方治太陽陽明為不同。柴胡 加 芒硝 柴胡加芒硝湯。義亦爾，小柴胡湯加芒硝六兩，張仲景方。仍有桂枝 加 大黃湯。張仲景方，桂枝湯內加大黃一兩，芍藥三兩，名桂枝加大黃湯。治太陽誤下，轉屬太陰，大實痛者。


防風通聖散 《劉河間方》治表裏實熱。

防風通聖大黃硝，

荊芥麻黃梔芍翹。

甘桔芎歸膏滑石，

薄荷芩朮力偏饒。

表裡交攻陽熱盛，

外科瘍毒總能消。


大黃（酒蒸）、芒硝、防風、荊芥、麻黃、黑梔、白芍（炒）、連翹、川芎、當歸、薄荷、白朮各五錢，桔梗、黃芩、石膏各一兩，甘草二兩，滑石三兩，加薑、蔥煎。荊、防、麻黃、薄荷發汗而散熱搜風，梔子、滑石、硝、黃利便而降火行水，芩、桔、石膏清肺瀉胃，川芎、歸、芍養血補肝，連翹散氣聚血凝，甘、朮能補中燥濕，故能汗不傷表，下不傷裡也。


五積散 《局方》發表、溫裏。

五積散治五般積，寒積、食積、氣積、血積、痰積。

麻黃蒼芷芍歸芎，

枳桔桂薑甘茯朴，

陳皮半夏加薑蔥。當歸、川芎、白芍、茯苓、桔梗各八分，蒼朮、白芷、厚朴、陳皮各六分、枳殼七分、麻黃、半夏各四分，肉桂、乾薑、甘草各三分。重表者用桂枝。

○桂、麻解表散寒，甘、芍和裏止痛，蒼、朴平胃，陳、夏行痰，芎、歸養血，茯苓利水，薑、芷祛寒溼，枳、桔利膈腸。一方統治多病，唯善用者變而通之。

除桂枳陳餘略炒，肉桂、枳殼、陳皮三味生用，餘藥微炒，名熟料五積散。

熟料尤增溫散功，

溫中解表袪寒濕，

散痞調經用各充。陶節菴曰：凡陰證傷寒、脈浮沉無力，均當服之。亦可加附子。



三黃石膏湯 發表、清裏。

三黃石膏芩柏連，

梔子麻黃淡豉全，

薑棗細茶煎熱服，寒因熱用。

表裏三焦熱盛宣。


石膏一兩半、黃芩、黃柏、黃連各七錢，梔子三十個、麻黃、淡豉各二合。每服一兩，生薑三片、大棗二枚、茶一撮煎熱服。治表裏三焦大熱，譫狂斑衄，身目俱黃。


○黃芩瀉上焦，黃連瀉中焦，黃柏瀉下焦，梔子通瀉三焦之火以清裏，麻黃、淡豉散寒發汗而解表﹔石膏體重，能解肺胃之火，氣輕亦能解肌也。


葛根黃芩黃連湯 《張仲景方》治太陽、陽明證，解表、清裏。

葛根黃芩黃連湯，

甘草四般治二陽，治太陽桂枝證，醫誤下之，邪入陽明，協熱下利、脈促、喘而汗出者。葛根八兩、甘草(炙)、黃芩各二兩，黃連三兩。

解表清裏兼和胃，

喘汗自利保平康。成無己曰：邪在裏，宜見陰脈，促為陽盛，知表未解也。病有汗出而喘者，為邪氣外甚。今喘而汗出，為裏熱氣逆，與此方散表邪、清裏熱。

○脈數而止曰促。用葛根者，專主陽明之表。



參蘇飲 《元戎方》治內傷、外感。

參蘇飲內用陳皮，

枳殼前胡半夏宜，

乾葛木香甘桔茯，

內傷外感此方推。人參、紫蘇、前胡、半夏(薑製)、乾葛、茯苓各七錢半、陳皮、枳殼(麩炒)、桔梗、木香、甘草各二錢。每服二錢，加生薑、大棗煎。治外感內傷，發熱頭痛，嘔逆咳嗽，痰眩風瀉。外感重者，去棗，加蔥白。

○蘇、葛、前胡解表，參、苓、甘草補中，陳皮、木香行氣破滯，半夏、枳、桔利膈祛痰。

參前若去芎柴入，

飲號芎蘇治不差。去人參、前胡，加川芎、柴胡，名芎蘇飲。不服參者宜之。

香蘇飲局方。僅陳皮草，

感傷內外亦堪施。香附(炒)、紫蘇各二錢，陳皮(去白)一錢、甘草七分，加生薑、蔥白煎。



茵陳丸 《外臺方》汗、吐、下兼行。

茵陳丸用大黃硝，

鱉甲常山巴豆邀，

杏仁梔豉蜜丸服，

汗吐下兼三法超，

時氣毒癘及瘧痢，

一丸兩服量病調。


茵陳、芒硝、鱉甲(炙)、梔子各二兩，大黃五兩、常山、杏仁(炒)各三兩、巴豆(去心、皮，炒)一兩、淡豉五合，蜜丸如梧子大，每服一丸。或吐或汗或利，不應再服一丸，不應以熱湯投之。


○梔子、淡豉，梔豉湯也﹔合常山可以涌吐，合杏仁可以解肌。大黃、芒硝，承氣湯也，可以蕩熱去實﹔合茵陳可以利溼退黃，加巴豆大熱，以祛藏府積寒﹔加鱉甲滋陰，以退血分寒熱。此方備汗、吐、下三法，雖云劫劑，實是佳方。


大羌活湯 治傷寒兩感。

大羌活湯即九味，

己獨知連白朮暨，即九味羌活湯，加防己、知母、獨活、黃連、白朮。內生地、川芎、知母各一兩，餘藥各三錢，每服五錢。

散熱培陰表裏和，

傷寒兩感差堪慰。兩感傷寒：一日太陽與少陰俱病，二日陽明與太陰俱病，三日少陽與厥陰俱病。陰陽表裏同時俱病，欲汗則有裏證，欲下則有表證。經曰：其兩感于寒者必死。張仲景無治法，張潔古為製此方，間有生者。

○羌、獨、蒼、防、細辛以散寒發表，芩、連、防己、知母、芎、地以清裏培陰，白朮、甘草以固中和表裏。

汤头歌诀·消补之剂


1、平胃散〔利湿散满〕


　　平胃散是苍术朴，陈皮甘草四般药。
　　除湿散满驱瘴岚，调胃诸方从此扩。
　　或合二陈或五苓，硝黄麦曲均堪着。
　　若合小柴名柴平，煎加姜枣能除疟。
　　又不换金正气散，即是此方加夏藿。


　　【方源】·局方


　　平胃散，是由苍术五斤，姜制厚朴、陈皮各三斤二两，炙甘草三十两，四味药组成，共研细末，每次用二钱，加生姜二片，大枣二枚同煎热服。
　　苍术能解表燥湿而健脾，厚朴能下气除湿而散满，陈皮能理气除痰而调胃，甘草能益气和中而补脾，姜枣能调和营卫，所以有除湿散满的作用，能驱除因感受山岚瘴气以及不服水土而致的脾胃不和，不思饮食，胸腹胀满，呕吐泄泻等症状。许多调理脾胃的方剂都是在本方的基础上加以扩充的。如本方加麦芽、炒神曲叫“加味平胃散”，治宿食不消，嗳气有酸腐味，不思饮食，若大便秘结，可再加大黄、芒硝；加人参茯苓，叫“参苓平胃散”，治脾虚饮食不化，大便不实；加黄连（姜汁炒）木香，叫“香连平胃散”，治食积发热，腹痛泄泻。还有“不换金正气散”，也就是本方加藿香半夏，治感冒四时不正之气而夹食滞。本方合二陈汤（见除痰之剂）叫“平陈汤”，治脾胃不和，湿痰停阻，胸膈痞闷，不思饮食。本方合五苓散（见利湿之剂）煎服叫“胃苓汤”（做成丸药就叫“胃苓丸”），治饮食停积，浮肿泄泻的实证。本方合小柴胡汤叫“柴平汤”，治疟疾。但小柴胡汤原能治疟疾，清代柯韵伯曾说过：“小柴胡汤是治疗四时疟疾的圣药”，这里和平胃散合起来是治疟疾夹有湿邪的良方。




　　2、保和丸〔饮食轻伤〕


　　保和神曲与山楂，苓夏陈翘菔子加。
　　曲糊为丸麦汤下，亦可方中用麦芽。
　　大安丸内加白术，消中兼补效堪夸。


　　【方源】·朱丹溪


　　保和丸是治疗伤食伤酒，胸膈痞闷，嗳气有酸腐味，腹痛大便泄泻的一张方剂。由山楂三两，炒神曲、茯苓、半夏各一两，陈皮、炒莱菔子、连翘各五钱七味药组成，研成细末，用神曲煮糊和成丸药，如梧桐子大，每次服二三钱，用炒麦芽煎汤送下，也可将麦芽一两研末，和在丸药内。因为本方所治是伤食积滞轻证，所以只用山楂消肉食油腻，神曲消食解酒，莱菔子消面食而下气，茯苓补脾渗湿，连翘散结清热，半夏和胃化痰，陈皮理气调中，麦芽消谷食积滞。是单纯以消散为治法，积滞一去，脾胃自然强健。
　　本方加白术二两，叫大安丸，治脾胃虚弱，饮食不消化，是消中带补的方剂，对小儿食积而身体不强的，效果更好。




　　3、健脾丸〔补脾消食〕


　　健脾参术与陈皮，枳实山楂麦薜随。
　　曲糊作丸米饮下，消补兼行胃弱宜。
　　枳术丸亦消兼补，荷叶烧饭上升奇。


　　【方源】·验方


　　健脾丸又叫人参健脾丸，是一张经验方。由人参、土炒白术、陈皮、炒麦蘖（就是麦芽）各二两，山楂一两半，炒枳实三两，共研细末，用神曲煮糊做成丸药，如梧桐子大，每次服三钱，用米汤送下。
　　人参、白术，补脾益气，陈皮理气健脾胃。再加山楂、麦芽、神曲，助脾胃消化食物，枳实消积行滞。所以是消补并行，而又以补脾为主的良方，适用于脾胃虚弱、饮食减少，胸膈痞闷，体倦少气的证候。
　　枳术丸是张元素用作强胃消食的一张方剂，药味非常简单，只有补脾的白术和消极的枳实，二药等分研成细末，用荷叶包，陈米烧饭做成梧桐子大小的丸药，每次服五十粒，白开水送下。
　　荷叶能引发胃中清气上升，增强食欲和消化作用，是一味很平常而确实有效的药物，所以和方中白术相合，就成为以补为主，以消为辅的强胃消食剂。李东垣曾将此方加味，变化成好多消补剂，我们常用的“香砂枳术丸”就是本方加木香、砂仁，对胃弱食欲不振，疗效很好。




　　4、参苓白术散〔补脾〕


　　参苓白术扁豆陈，山约甘莲砂薏仁。
　　桔梗上浮兼保肺，枣汤调服益脾神。


　　【方源】·局方


　　参苓白术散由人参、茯苓、土炒白术、陈皮、炙甘草、山药各二斤，炒扁豆一斤半，莲子肉、砂仁、炒薏苡仁、桔梗各半斤组成，共研细末，每服二钱，用大枣煎汤服下，也可以用米汤送下。
　　人参、白术、茯苓、炙甘草、陈皮，就是“异功散”，再加山药、莲子肉也都是补脾的药品，扁豆、薏苡仁原是理脾渗湿的药物，炒黄后就增加了健脾的功能。砂仁可以理气温胃，桔梗能载引诸药上行，还能防止辛温香燥的药损伤肺阴。所以本方有温补脾胃，益气培中的作用，适用于脾胃虚弱，饮食不进，体倦少力，短气心悸，以及呕吐泄泻等证候。用大枣煎汤送服丸药，是因它有补养脾气的功能。本方是以补为消，脾胃一强，饮食自然正常，而各项症状也就消失了。




　　5、枳实消痞丸〔补脾消痞〕


　　枳实消痞四君全，麦芽夏曲朴姜连。
　　蒸饼糊丸消积满，清热破结补虚痊。


　　【方源】·李东垣


　　枳实消痞丸本名失笑丸，是由炒枳实、黄连各五钱，厚朴四钱，半夏曲、人参各三钱，白术、茯苓、炙甘草、麦芽各二钱，干姜一钱十味药组成，共研细末，用汤浸蒸饼成糊与药末和匀做成如梧桐子大的丸药，每服五七十粒，白开水送下。治疗心下虚痞，不欲饮食，身体懒倦，右手关脉弦的证候。本方所治之病，主要是因脾胃虚弱，不能消化饮食，运行气血所致。因此首先用人参、白术、茯苓、炙甘草（即四君子汤）温补脾胃，增强消化运行的功能。再以枳实行气破血，黄连泻热开郁，干姜温中散结，这是消痞的主药。厚朴燥湿除满，麦芽消食去滞，半夏温胃化痰，这是帮助脾胃，消积除满的辅佐药。蒸饼虽是用面发酵后制成，而性味甘平，能养脾胃，助消化，最适宜用于消补并行的丸剂。
　　从上面的分析，可知本方有消积除满，清热补虚的作用，所以能治疗因脾胃虚弱而造成的痞症。




　　6、鳖甲饮子〔疟母〕


　　鳖甲饮子治疟母，甘草芪术芍芎偶。
　　草果槟榔厚朴增，乌梅姜枣同煎服。


　　【方源】·严用和


　　鳖甲饮子，是消除疟母的方剂。用醋炙鳖甲、土炒白术、川芎、酒炒白芍、槟榔、煨草果、厚朴、陈皮、甘草各一钱，炙黄芪一钱半，加生姜三片，大枣一枚，乌梅少许煎服。治疗疟疾久久不愈，胁腹胀痛，腹中结块，名叫“疟母”的证候。
　　关于疟母，汉代张仲景的着作里就有了记载，是因为疟疾长久不止，病邪搏于脏府，和血气互结而发生硬块，多见于左胁下。若不用药消除，疟疾不会痊愈，所以叫疟母。但是疟疾长久不止，人体气血俱虚，治疗时又必须虚实兼顾，消补并行，因此本方用黄芪、白术、甘草，温补脾肺而益气，气足才能运行气血，磨积消坚。川芎行血中的气滞，芍药益阴和营而平肝，使血气调和。槟榔下气攻积，草果温胃除痰结，厚朴理气除湿，调脾胃而散满。鳖甲入血分，益阴补虚，清热散结，是治疗久疟的主药，所以用它作为方名。这样补虚攻邪，就能使结块消散，疟疾痊愈。




　　7、葛花解酲汤〔酒积〕


　　葛花解酲香砂仁，二苓参术蔻青陈。
　　神曲干姜兼泽泻，温中利湿酒伤珍。


　　【方源】·严用和


葛花解酲汤是由葛花、砂仁、蔻仁各五钱，青皮三钱，炒神曲、白术、干姜、泽泻各二钱，陈皮、人参、茯苓、猪苓各一钱半，木香五分十三味药组成，共研细末，每次用白开水调服三钱。


酲就是酒病，因此本方首先用甘平无毒能解酒的葛花为主药。又因酒是湿热之品，停积在肠胃之中，必须用辛散的药物来解散。所以配入砂仁、蔻仁，醒脾胃而散胸中滞气；神曲能解酒化食，木香、干姜，调气温中，青皮、陈皮，除湿疏滞，茯苓、猪苓、泽泻，渗利湿热从小便出。更加人参、白术，补益被酒湿所伤的脾胃。所以是一首温脾胃，消酒积，利湿清热的良方，能解除酒湿所伤而发生的眩晕呕吐，胸膈痞闷，饮食减少，身体疲倦，小便不利等症状。
湯頭歌訣 理氣之劑 十一首、附方七。


補中益氣湯 《李東垣方》補氣、升陽。

補中益氣耆朮陳，

升柴參草當歸身，黃耆(蜜炙)一錢半、人參、甘草(炙)各一錢、白朮(土炒)、陳皮(留白)、當歸身各五分，升麻、柴胡各三分，加生薑、大棗煎。表虛者，升麻用蜜水炒用。

○李東垣曰：升、柴味薄性陽，能引脾胃清氣行于陽道，以資春氣之和。又引參、耆、甘草上行，充實腠理，使衛外為固。凡補脾胃之藥，多以升陽補氣名之者此也。

虛勞內傷功獨擅，

亦治陽虛外感因。虛人感冒，不任發散者，此方可以代之。或加辛散藥。木香蒼朮易歸朮，調中益氣暢脾神。除當歸、白朮，加木香、蒼朮，名調中益氣湯。前方加白芍、五味子，發中有收，亦名調中益氣湯。俱《李東垣方》。



烏藥順氣湯 《嚴用和方》治中氣。

烏藥順氣芎芷薑，

橘紅枳桔及麻黃，

殭蠶炙草薑煎服，

中氣厥逆此方詳。


厥逆痰塞，口噤脈伏。身溫為中風，身冷為中氣。中風多痰涎，中氣無痰涎，以此為辨。許學士曰：中氣之證，不可作中風治。喻嘉言曰：中風證多挾中氣。烏藥、橘紅各二錢，川芎、白芷、枳殼、桔梗、麻黃各一錢，殭蠶(去絲、嘴，炒)、生薑(泡)、甘草(炙)各五分，加生薑、大棗煎。


○麻、桔、芎、芷發汗散寒，以順表氣﹔烏、薑、陳、枳行氣祛痰，以順裏氣。加殭蠶清化消風，甘草協和諸藥。古云：氣順則風散。風邪卒中，當先治標也。


越鞠丸 《朱丹溪方》治六鬱。

越鞠丸治六般鬱，

「氣、血、痰、火、濕、食」〈此六鬱也。〉因，

芎蒼香附兼梔麴，

氣暢鬱舒痛悶伸。


吳鶴皋曰：香附開氣鬱，蒼朮燥溼鬱，撫芎調血鬱，梔子清火鬱，神麴消食鬱。五味各等分，麴糊為丸。又溼鬱加茯苓、白芷，火鬱加青黛，痰鬱加南星、半夏、括樓、海石，血鬱加桃仁、紅花，氣鬱加木香、檳榔，食鬱加麥芽、山查，挾寒加吳茱萸。又六鬱湯蒼芎附，甘苓橘半梔砂仁。蒼朮、川芎、香附、甘草、茯苓、橘紅、半夏、梔子、砂仁。


○此前方加味，兼治痰鬱。看六鬱中之重者為君，餘藥聽證加減用之。


蘇子降氣湯 《局方》降氣、行痰。

蘇子降氣橘半歸，

前胡桂朴草薑依，

下虛上盛痰嗽喘，

亦有加參貴合機。


蘇子、橘紅、半夏、當歸、前胡、厚朴(薑汁炒)各一錢，肉桂、甘草(炙)各五分，加生薑煎。一方：無桂加沉香。


○蘇子、前胡、橘紅、半夏降氣行痰。氣行則痰行也，數藥兼能發表。加當歸和血，甘草緩中。下虛上盛，故又用官桂引火歸元，如氣虛亦有加人參、五味者。


四七湯 《三因方》開鬱、化痰。

四七湯理七情氣，七氣：寒、熱、喜、怒、憂、愁、恚也。四七湯，亦名七氣湯。

半夏厚朴茯苓蘇，半夏(薑汁炒)五錢、厚朴(薑汁炒)三錢、茯苓四錢、紫蘇二錢。○鬱雖由乎氣，亦多挾溼、挾痰。故以半夏、厚朴除痰散滿，茯苓、蘇葉利溼寬中。溼去痰行，鬱自解矣！

薑棗煎之舒鬱結，

痰涎嘔痛盡能紓。

又有局方名四七，四七湯。

參桂夏草妙更殊。人參、官桂、半夏各一錢、甘草五分，加生薑煎。

○人參補氣，官桂平肝，薑、半夏祛痰，甘草和中。併不用利氣之藥，湯名四七者，以四味治七情也。



四磨湯 《嚴用和方》治七情氣逆。

四磨亦治七情侵，

人參烏藥及檳沉，人參、烏藥、檳榔、沉香等分。

○氣逆，故以烏藥、檳榔降而順之。加參者恐傷其氣也。

濃磨煎服調逆氣，

實者枳殼易人參。

去參加入木香枳，枳實。

六磨飲子白酒斟。白酒磨服，治暴怒卒死，名氣厥。



代赭旋覆湯 《張仲景方》治痞硬、噫氣。

代赭旋覆用人參，

半夏甘薑大棗臨，

重以鎮逆鹹軟痞，

痞鞕〈音‘硬’。〉噫〈音‘愛’。〉氣力能禁。代赭石一兩、人參二兩、旋覆花、甘草各三兩，半夏半斤、生薑五兩、大棗十二枚。

○旋覆之鹹以軟堅，赭石之重以鎮逆，薑、夏之辛以散虛痞，參、甘、大棗之甘以補胃弱。



紺珠正氣天香散 順氣、調經。

紺珠正氣天香散，

香附乾薑蘇葉陳，

烏藥舒鬱兼除痛，

氣行血活自經勻。


香附八錢、烏藥二錢、陳皮、蘇葉各一錢，乾薑五分。研末，每服五、六錢。


○烏、陳入氣分而理氣，香、蘇入血分而利血，乾薑兼入氣血。用辛溫以順氣，肝平氣行，則血分經調，而痛自止矣。


橘皮竹茹湯 治胃虛呃逆。

橘皮竹茹治嘔呃，

參甘半夏枇杷麥，

赤茯再加薑棗煎，

方由金匱此開闢。


《金匱方》：橘皮、竹茹各二升，人參一兩、甘草五兩、生薑半斤、大棗三十枚，名橘皮竹茹湯。治噦逆，即呃逆也。後人加半夏、麥冬、赤茯苓、枇杷葉。


○呃逆由胃火上沖，肝膽之火助之，肺金之氣不得下降也。竹茹、麥冬、枇杷葉清肺和胃而降氣，肺金清則肝木自平矣。二陳降痰逆，赤茯瀉心火，生薑嘔家聖藥。久病虛羸，故以參、甘、大棗扶其胃氣。

  	
丁香柿蒂湯 《嚴用和方》治病後寒呃。

丁香柿蒂人參薑，

呃逆因寒中氣戕，丁香、柿蒂各二錢，人參一錢、生薑五片。

濟生香蒂僅二味，

亦名丁香柿蒂湯，加生薑煎。

○古方單用柿蒂，取其苦溫降氣。濟生加丁香、生薑，取其開鬱散痰。加參者，扶其胃氣也。

或加竹橘用皆良。加竹茹、橘紅，名丁香柿蒂竹茹湯。治同。



定喘湯 治哮喘。

定喘白果與麻黃，

款冬半夏白皮湯，

蘇杏黃芩兼甘草，

肺寒膈熱喘哮嘗。


白果(炒黃)三十枚、麻黃、半夏(薑製)、款冬花各三錢，桑皮(蜜炙)、蘇子各二錢，杏仁、黃芩各一錢半，甘草一錢，加生薑煎。


○麻黃、杏仁、桑皮、甘草散表寒而清肺氣，款冬溫潤，白果收澀定喘而清金，黃芩清熱，蘇子降氣，半夏燥痰，共成散寒疏壅之功。
湯頭歌訣 理血之劑


四物湯《局方》養血通劑。


四物當歸地芍芎，


血家百病此方通，


八珍合入四君子，


氣血雙療功獨崇。


再加黃耆與肉桂，


十全大補補方雄，


十全除卻耆地草。


加粟煎之名胃風。


當歸(酒洗)、生地各三錢，白芍二錢、川芎一錢半。○當歸辛苦甘溫，入心、脾生血為君。生地甘寒，入心、腎滋
血為臣。芍藥酸寒，入肝、脾斂陰為佐。芎藭辛溫，通行血中之氣為使。八珍湯。四君子湯。即人參、白朮、茯
苓、甘草。四君補氣，四物補血。八珍湯加黃耆助陽固衛，加肉桂引火歸元，名十全大補湯。補方之首。除生地、
黃耆、甘草。加粟米百粒。胃風湯。張元素方。治風客腸胃，飧泄完穀，及瘛瘲牙閉。





人參養榮湯 補氣、養血。


人參養榮即十全，


除卻川芎五味聯，


陳皮遠志加薑棗，


脾肺氣血補方先。


十全大補湯。見前四物湯下。即十全大補湯除川芎，加五味、陳皮、遠志。○薛立齋曰：氣血兩虛，變生諸證。
不問脈病，但服此湯，諸證悉退。





歸脾湯《濟生方》引血歸脾。


歸脾湯用朮參耆，


歸草茯神遠志隨，


酸棗木香龍眼肉，


煎加薑棗益心脾，


怔忡健忘俱可卻，


腸風崩漏總能醫。


人參、白朮(土炒)、茯神、棗仁、龍眼肉各二錢，黃耆(蜜炙)一錢半、當歸(酒洗)、遠志各一錢，
木香、甘草(炙)各八分。○血不歸脾則妄行，參、耆、草、朮之甘溫以補脾，志、茯、棗仁、龍
眼之甘溫酸苦以補心，當歸養血，木香調氣，氣壯則自能攝血矣。





養心湯 補血、寧心。


養心湯用草耆參，


二茯芎歸柏子尋，


夏麴遠志兼桂味，


再加酸棗總甯心。


黃耆(蜜炙)、茯苓、茯神、川芎、當歸(酒洗)、半夏麴各一兩，甘草(炙)一錢、人參、柏子仁(去油)、肉桂、五味子、
遠志、棗仁(炒)各二錢半，每服五錢。○參、耆補心氣，芎、歸養心血，二茯、柏仁、遠志泄心熱而寧心神，五味、
棗仁收心氣之散越，半夏去擾心之痰涎，甘草補土以培心子，肉桂引藥以達心經。





當歸四逆湯《張仲景方》益血、復脈。


當歸四逆桂枝芍，


細辛甘草木通著，


再加大棗治陰厥，


脈細陽虛由血弱。


內有久寒加薑茱，


發表溫中通脈絡。


不用附子及乾薑，


助陽過劑陰反灼。


當歸、桂枝、芍藥、細辛各二兩，甘草(炙)、木通各一兩，大棗二十五枚。○成無己曰：通脈者，必先入心補血，
當歸之苦以助心血。心苦緩，急食酸以收之，芍藥之酸以收心氣。肝苦急，急食甘以緩之，甘草、大棗、木通以
緩陰血。素有久寒者，加吳茱萸二升、生薑半斤，酒煎，名四逆加吳茱萸生薑湯。張仲景方。桂枝散表風，吳茱、
生薑、細辛溫經，當歸、木通通經復脈。薑附四逆，在於回陽﹔當歸四逆，在於益血復脈。故雖內有久寒，止加
生薑、吳茱萸，不用乾薑、附子，恐反灼其陰也。





桃仁承氣湯《張仲景方》治膀胱蓄血


桃仁承氣五般奇，


甘草硝黃併桂枝，


熱結膀胱小腹脹，


如狂蓄血最相宜。


桃仁(去皮、尖，研)五十枚、大黃四兩、芒硝、桂枝、甘草各二兩。○硝、黃、甘草，調胃承氣
也。熱甚搏血，故加桃仁潤燥緩肝。表證未除，故加桂枝調營解表。小腸脹，而小便自利，知
為血蓄下焦。蓄血發熱，故如狂。





犀角地黃湯治胃熱吐衄。


犀角地黃芍藥丹，


血升胃熱火邪干，


斑黃陽毒皆堪治，


或益柴芩總伐肝。


生地一兩半、白芍一兩、丹皮、犀角各二錢半，每服五錢犀角大寒，解胃熱而清心火﹔芍藥酸寒，和陰血而散肝
火﹔丹皮苦寒，瀉血中之伏火﹔生地大寒，涼血而滋水。以共平諸經之僭逆也。因怒致血者，加柴胡、黃芩。





咳血方《朱丹溪方》治咳嗽痰血。


咳血方中訶子收，


括樓海石山梔投，


青黛蜜丸口噙化，


咳嗽痰血服之瘳。


訶子(煨取肉)、括樓仁(去油)、海石(去砂)、梔子(炒黑)、青黛(水飛)，等分蜜丸。嗽甚加杏仁。○青黛清肝瀉火，
梔子清肺涼心，括樓潤燥滑痰，海石軟堅止嗽，訶子斂肺定喘。不用血藥者，火退而血自止也。


秦艽白朮丸《李東垣方》治血痔、便秘。


東垣秦艽白朮丸，


歸尾桃仁枳實攢，


地榆澤瀉皁角子，


糊丸血痔便艱難。


仍有蒼朮防風劑，


潤血疏風燥濕安。


大腸燥結，故便難。秦艽、白朮、當歸尾(酒洗)、桃仁(研)、地榆各一兩，枳實(麩炒)、澤瀉、皁角子(燒存性)各五
錢，糊丸。○歸尾、桃仁以活血，秦艽、皁子以潤燥，枳實泄胃熱，澤瀉瀉溼邪，地榆以破血止血，白朮以燥溼
益氣。本方除白朮、當歸、地榆，加蒼朮、防風、大黃、黃柏、檳榔，名秦艽蒼朮湯。除枳實、皁角、地榆，加
防風、升麻、柴胡、陳皮、炙甘草、黃柏、大黃、紅花，名秦艽防風湯，治並同。





槐花散 治便血。


槐花散用治腸風，


側柏黑荊枳殼充，


為末等分米飲下，


寬腸涼血逐風功。


側柏葉。黑荊芥。槐花、柏葉涼血，枳實寬腸，荊芥理血疏風。





小薊飲 治血淋。


小薊飲子藕蒲黃，


木通滑石生地襄，


歸草黑梔淡竹葉，


血淋熱結服之良。


藕節。炒黑。當歸、甘草。黑梔子。等分煎服。小薊、藕節散瘀血，生地涼血，蒲黃止血，木
通瀉心火達小腸，梔子散鬱火出膀胱，竹葉清肺涼心，滑石瀉熱利竅，當歸引血歸經，甘草和
中調氣。





四生丸《濟生方》治血熱妄行。


四生丸用三般葉，


側柏艾荷生地協，


等分生搗如泥煎，


血熱妄行止衄愜。


側柏葉、艾葉、荷葉、生地黃。側柏、生地補陰涼血﹔荷葉散瘀血，留好血﹔艾葉生者性溫，
理氣止血。





復元活血湯《發明方》治損傷積血。


復元活血湯柴胡，


花粉當歸山甲俱，


桃仁紅花大黃草，


損傷瘀血酒煎袪。


柴胡五錢、花粉、當歸、穿山甲(泡)、甘草、紅花各二錢，桃仁(去皮、尖，碾)五十枚、大黃一
兩。每服一兩，酒煎。○血積必於兩脅，屬肝膽經。故以柴胡引用為君，以當歸活血脈，以甘
草緩其急，以大黃、桃仁、紅花、山甲、花粉破血潤血。
湯頭歌訣 祛風之劑


小續命湯《千金方》風痙通劑。


小續命湯桂附芎，


麻黃參芍杏防風，


黃芩防己兼甘草，


六經風中此方通。


通治六經中風，喎斜不遂，語言蹇澀，及剛柔二痙，亦治厥陰風瀉。防風一錢二分、桂枝、麻黃、人參、白芍(酒
炒)、杏仁(炒碾)、川芎(酒洗)、黃芩(酒炒)、防己、甘草(炙)各八分，附子四分。加生薑、大棗煎。○麻黃、杏
仁，麻黃湯也，治寒。桂枝、芍藥，桂枝湯也，治風。參、草補氣，芎、芍養血，防風治風淫，防己治溼淫，附
子治寒淫，黃芩治熱淫。故為治風通劑。劉宗厚曰：此方無分經絡，不辨寒熱、虛實，雖多亦奚以為。昂按:此方
今人罕用，然古今風方，多從此方損益為治。


大秦艽湯《機要方》搜風、活血、降火。


大秦艽湯羌獨防，


芎芷辛芩二地黃，


石膏歸芍苓甘朮，


風邪散見可通嘗。


治中風，風邪散見，不拘一經者。秦艽、石膏各三兩，羌活、獨活、防風、川芎、白芷、黃芩(酒炒)、生地(酒洗)、
熟地、當歸(酒洗)、白芍(酒炒)、茯苓、甘草(炙)、白朮(土炒)各一兩，細辛五錢。每服一兩。○劉宗厚曰:秦艽湯、
愈風湯雖有補血之藥，而行經散風之劑，居其大半，將何以養血而益筋骨也？昂按：治風有三法，解表、攻裏、
行中道也。初中必挾外感，故用風藥，解表散寒﹔而用血藥、氣藥調裏活血降火也。
殺蟲之劑

烏梅丸〈治蚘厥。〉


烏梅丸用細辛桂，


人參附子椒薑繼，


黃連黃柏及當歸，


溫藏安蚘寒厥劑。〈烏梅(醋浸蒸)三百箇、細辛、桂枝、附子(泡)、人參、黃柏各六兩，黃連一斤、乾薑十兩、川椒(去汗)、當歸各四兩。治傷寒厥陰證，寒厥吐蚘。○蟲得酸則伏，故用烏梅﹔得苦則安，故用連、柏。蟲因寒而動，故用附子、椒、薑、當歸補肝，人參助脾，細辛發腎邪，桂枝散表風。程郊清曰：名曰安蚘,實是安胃,故仲景云,併主下痢。〉

化蟲丸〈治腸胃諸蟲。〉


化蟲鶴蝨及使君，


檳榔蕪荑苦楝群，


白礬胡粉糊丸服，


腸胃諸蟲永絕氛。〈鶴蝨、檳榔、苦楝根(東引者)、胡粉(炒)各一兩，使君子、蕪荑各五錢，枯礬一錢半。麵糊丸，亦可末服。○數藥皆殺蟲之品，單服尚可治之，彙萃為丸，而蟲焉有不死者乎！〉
經產之劑 十二首、附方二十二。

妊娠六合湯〈《王海藏方》治妊娠傷寒。〉


海藏妊娠六合湯，


四物〈當歸、地黃、川芎、白芍。〉為君妙義長，


傷寒表虛地骨桂。〈表虛自汗，發熱惡寒，頭痛脈浮。四物四兩，加桂枝、地骨皮各七錢，二藥解肌實表，名表虛六合湯。〉


表實細辛兼麻黃，〈頭痛身熱，無汗脈緊，四物四兩，加細辛、麻黃各五錢，二藥溫經發汗，名表實六合湯。〉


少陽柴胡黃芩入，〈寒熱脅滿，心煩喜嘔，口苦脈弦，為少陽證。加柴胡解表，黃芩清裏，名柴胡六合湯。〉


陽明石膏知母藏。〈大熱煩渴，脈大而長，為陽明證。加白虎湯，清肺瀉胃，名石膏六合湯。〉


小便不利加苓瀉，〈加茯苓、澤瀉利水，名茯苓六合湯。〉


不眠黃芩梔子良，〈汗下後，不得眠。加黃芩、梔子養陰除煩，名梔子六合湯。〉


風濕防風與蒼朮，〈兼風兼溼，肢節煩痛，身熱脈浮。加防風搜風，蒼朮燥溼，名風溼六合湯。〉


溫毒發斑升翹長，〈傷寒下後，過經不愈。溫毒發斑如錦紋，加升麻、連翹清熱解毒，名升麻六合湯。〉


胎動血漏名膠艾，〈傷寒汗、下後，胎動漏血。加阿膠、艾葉益血安胎，名膠艾六合湯。〉


虛痞朴實頗相當，〈胸滿痞脹，加厚朴、枳實(炒)散滿消痞，名朴實六合湯。〉


脈沈寒厥亦桂附，〈身冷拘急，腹痛脈沈，亦有不得已而加附子、肉桂散寒回陽者，名附子六合湯。〉


便祕蓄血桃仁黃，〈大便祕，小便赤，脈實數。或膀胱蓄血，亦有加桃仁、大黃潤燥通幽者，名大黃六合湯。〉


安胎養血先為主，


餘因各證細參詳。


前人法此治經水，


過多過少別溫涼，


溫六合湯加芩朮，〈加黃芩、白朮，治經水過多。黃芩抑陽，白朮補脾，脾能統血。〉


色黑後期連附商，〈加黃連清熱，香附行氣，名連附六合湯。〉


熱六合湯梔連益，〈加梔子、黃連，治血熱妄行。〉


寒六合湯加附薑，〈加泡薑、附子，治血海虛寒。〉


氣六合湯加陳朴，〈加陳皮、厚朴，治氣鬱經阻。〉


風六合湯加艽羌，〈加秦艽、羌活，治血虛風痙。〉


此皆經產通用劑，


說與時師好審量。


膠艾湯《金匱方》〈治胎動、漏血。〉


膠艾湯中四物先，


阿膠艾葉甘草全﹔〈阿膠、川芎、甘草各二兩，艾葉、當歸各三兩，芍藥、地黃各四兩。酒、水煎，入阿膠烊化服。○四物養血，阿膠補陰，艾葉補陽，甘草和胃，加酒行經。〉


婦人良方單膠艾，〈亦名膠艾湯。〉


胎動血漏腹痛痊，


膠艾四物加香附。〈香附（用童便、鹽水、酒、醋各浸三日炒。）〉


方名婦寶〈婦寶丹。〉調經專。


當歸散〈《金匱方》養血、安胎。〉


當歸散益婦人妊，


朮芍芎歸及子芩，


安胎養血宜常服，


產後胎前功效深。


〈婦人懷妊，常宜服之，臨盆易產，且無眾疾。當歸、川芎、芍藥、黃芩各一斤，白朮半斤。為末，酒調服。○朱丹溪曰：黃芩、白朮安胎之聖藥。蓋懷妊宜清熱涼血，血不妄行則胎安。黃芩養陰退陽，能除胃熱。白朮補脾，亦除胃熱。脾胃健則能化血養胎，自無半產、胎動、血漏之患矣。〉


黑神散〈《局方》消瘀、下胎。〉


黑神散中熟地黃，


歸芍甘草桂泡薑，


蒲黃黑豆童便酒，


消瘀下胎痛逆忘。


〈瘀血攻衝則作痛。胞胎不下，亦由血滯不行，諸藥各四兩，黑豆(炒，去皮)半升，酒、童便合煎。○熟地、歸、芍潤以濡血，蒲黃、黑豆滑以行血，黑薑、官桂熱以動血，緩以甘草，散以童便，行以酒力也。〉


清魂散〈《嚴用和方》治產後昏暈。〉


清魂散用澤蘭葉，


人參甘草川芎協，


荊芥理血兼袪風，


產中昏暈神魂帖。


〈澤蘭、人參、甘草(炙)各三分，川芎五分、荊芥一錢，酒調下。○川芎、澤蘭和血，人參、甘草補氣。外感風邪，荊芥能疏血中之風。肝藏魂，故曰清魂。〉


羚羊角散〈《本事方》治子癇。〉

羚羊角散杏薏仁，


防獨芎歸又茯神，


酸棗木香和甘草，


子癇風中可回春。


〈羚羊角屑一錢、杏仁、薏苡仁、防風、獨活、川芎、當歸、茯神、酸棗仁(炒)各五分，木香、甘草各二分半。加生薑煎，治妊娠中風，涎潮僵仆，口噤搐掣，名子癇。○羚羊平肝火，防、獨散風邪，棗、茯以寧神，芎、歸以和血，杏仁、木香以利氣，苡仁、甘草以調脾。〉


當歸生薑羊肉湯〈《金匱方》治蓐勞。〉


當歸生薑羊肉湯，〈當歸三兩、生薑五兩、羊肉一斤。〉


產中腹痛蓐勞匡。〈產後發熱，自汗身痛，名蓐勞。腹痛者，瘀血未去，新血不生也。〉


亦有加入參耆者，〈氣能生血，羊肉辛熱，用氣血之屬以補氣血。當歸引入血分，生薑引入氣分，以生新血。加參、耆者，氣血交補也。〉


千金四物甘桂薑。〈千金羊肉湯。川芎、當歸、白芍、地黃、甘草、生薑、肉桂，加羊肉煎。〉
便用良方三首


望梅丸〈生津止渴〉


望梅丸用鹽梅肉，


蘇葉薄荷與柿霜，


茶末麥冬糖共搗，


旅行齎服勝瓊漿。〈鹽梅肉四兩、麥冬(去心)、薄荷葉(去梗)、柿霜、細茶各一兩，紫蘇葉(去梗)五錢，為極細末，白霜糖四兩。共搗為丸，如難豆大，旅行帶之，每含一丸，生津止渴。加人參一兩尤妙。〉


骨灰固齒牙散〈固齒〉

骨灰固齒豬羊骨，


臘月醃成煆碾之，


骨能補骨鹹補腎，


堅牙健啖老尤奇。〈用臘月醃豬、羊骨火煆細碾。每晨擦牙，不可間斷，至老而其效益彰。頭上齒骨亦佳。〉


軟腳散〈遠行健步〉


軟腳散中芎芷防，


細辛四味碾如霜，


輕撒鞋中行遠道，


足無鍼皰汗皆香。〈防風、白芷各五錢，川芎、細辛各二錢半。為末，行遠路者，撒少許於鞋內。步履輕便，不生鍼皰，足汗皆香。〉
稀痘神丹《米以功方》治小兒痘疳。


稀痘神丹三種豆，


粉草細末竹筒裝，


臘月廁中浸洗淨，


風乾配入梅花良，


絲瓜藤絲煎湯服，


一年一次三年光。用赤小飯豆、黑豆、綠豆、粉草各一兩。細末，入竹筒中，削皮留節，鑿孔入藥，杉木塞緊，熔臘封固，浸臘月廁中一月，取出洗淨風乾。每藥一兩，配臘月梅花片三錢，以雪中花片落地者，不著人手，以鍼刺取更妙。如急用，入紙套中，略烘即乾。兒大者服一錢，小者五分。以霜後絲瓜藤上小藤絲煎湯，空腹服，忌葷腥十二日。解出黑糞為驗，每年服一次，一次可稀，三次永不出矣。


又方蜜調忍冬末，顧驤宇方。


不住服之效亦良。金銀花為末，糖調，不住服之。


更有玄參菟絲子，婁江王相公方。


蜜丸如彈空心嘗，


白酒調化日二次。菟絲子半斤（酒浸二宿，煮乾去皮。）、玄參四兩，共為細末，蜜丸如彈子大，白湯調下，每日二次。或加犀麥生地黃，又方：加生地、麥冬各四錢，犀角二兩。


此皆驗過稀痘法，


為力簡易免倉皇。

